आर्सनलमाथि सिटीको सजिलो जित
म्यानचेस्टर सिटीले इंग्लिस प्रिमियर लिगमा आइतबार राति आर्सनललाई सजिलै ३–० ले हरायो र फेरि लय समाट्ने प्रयास गर्‍यो । सिटीको जितमा केभिन डे ब्रुनले दुई गोल गरे ।
लन्डन — म्यानचेस्टर सिटीले इंग्लिस प्रिमियर लिगमा आइतबार राति आर्सनललाई सजिलै ३–० ले हरायो र फेरि लय समाट्ने प्रयास गर्‍यो । सिटीको जितमा केभिन डे ब्रुनले दुई गोल गरे ।अर्को गोल रहिम स्टर्लिङको नाममा रह्यो । आर्सनलले भने फेरि एकपल्ट घरमा नमीठो हारको सामना गर्नु पर्‍यो । यो जितपछि सिटीले लिग तालिकाको शीर्ष स्थानमा रहेको लिभरपुलसँगको दूरी १४ अंकमा कायम राखेको छ ।आर्सनल भने नवौं स्थानमा रह्यो । उसले सबै खाले प्रतियोगिताका पछिल्ला १२ खेलमा खालि एकै जित मात्र निकाल्न सकेको छ । 